כבר אמרו שמי שלא רוצה יותר סקס לעולם -- שיתחתן.
(צחוק)
סקס הוא אחד הנושאים הכי טעונים כיום בנישואין,
במקום השני אחרי ענייני כספים.
יש זוגות נשואים רבים
שלא עשו סקס במשך חודשים ואף שנים.
אין בעיה, אם זה בסדר מצידם והם נשואים באושר.
הבעיה נוצרת כשאחד מבני הזוג רוצה סקס
והשני - לא.
לפי סקר בעתונות הארצית בקרב כ-10,000 משתתפים
- רובם גברים נשואים -
75% מהם היו מרוצים ממערכת היחסים שלהם
אבל יותר מ-50% לא היו מרוצים מחיי המין שלהם.
אנו עדיין מקיימים יחסי מין, אל תבינו אותי לא נכון,
אבל בזמן הלא-נכון ועם בני הזוג הלא-נכונים.
אגיע לכך בהמשך.
(צחוק)
אנו מקיימים יחסי מין לפני שאנו מתחתנים, במשך כ-10 שנים בממוצע,
אז למעשה, אנו במערכת יחסים ממושכת
ויש מצב שאנו משועממים מבחינה מינית
עוד לפני שאנו מבלגנים את מיטת הכלולות.
ויש לכך השלכות.
כיום, רוב הכלות לא עושות סקס בליל הכלולות,
ו-50% מהגברים לא היו מתחתנים עם בן/בת-זוגם
אילו ידעו שחיי הנישואין שלהם יהיו נטולי סקס.
כולם רוצים לדעת
כמה סקס בדיוק עושים אנשים נשואים
בין אם בנישואין בין-מיניים או חד-מיניים.
כולכם רוצים לדעת מה קורה אצל השכנים:
לא הרבה.
(צחוק)
רק כ-7% מהזוגות הנשואים מבעירים את המצעים.
רוב הזוגות הנשואים מקיימים יחסי מין
קצת יותר מפעם בשבוע בעשור הראשון לנישואיהם.
ואח"כ זה פוחת.
כלומר, הם עושים סקס כ-58 פעם בשנה.
ו-20% ממערכות הנישואין עומדים בקריטריון של נישואין נטולי-סקס,
ולפי המומחים, זה אומר פחות מ-10 פעמים בשנה.
אז מדוע איננו עושים סקס בחיי הנישואין שלנו?
יש חומר כימי לא מוכר במוח שלנו
שמוכר ברבים כפי-אי-איי, או "פי",
והוא אחראי לתחושות ההתעלות, הריגוש והאופוריה
שחשים כשפוגשים מישהו ומתעניינים בו מבחינה מינית.
זאת תחושה נפלאה.
החומר הכימי הזה שוצף בכלי הדם.
אתם נורא מאושרים; הכימיקל הקטן הזה עד כדי כך חזק.
אבל כעבור שנתיים
כמות החומר הזה יורדת כמו גם תדירות יחסי המין.
ובערך אז אתם מתחתנים או היחסים נעשים מתוחים,
ולכן התקשורת היא רכיב מכריע בסקס משובח.
יש סיבה נוספת לכך
שאיננו עושים סקס במערכת היחסים שלנו,
והיא קשורה לחינוך המיני שאנו נותנים.
אני רוצה לספר לכם משהו על עצמי.
כשהייתי מתבגרת, אימי התפרצה לחדר השינה שלי ואמרה,
"מורין, תגידי לי בבקשה
"שלא הרשית לאיזה בחור לתת לך נשיקה צרפתית."
היא הרגישה נורא כי היא איחרה קצת לדבר איתי על חינוך מיני,
ואני הרגשתי אשמה נוראית, כנערה אירית קתולית,
כי התנשקתי נשיקה צרפתית עם כמה בחורים...
(צחוק)
...עד אז.
אנו מלמדים נערות ונשים
שהסקס מלוכלך, רע, או מוערך מדי.
אנו אומרים, "ממילא תידבקי במחלת-מין", "את עלולה להיכנס להריון!"
כל הפחד הזה מרתיע נשים מליהנות מיחסי מין,
ולעולם איננו מדברים עם נערות ונשים על עונג או על אורגזמה.
יש אפילו נשים שאומרות, "האורגזמה לא חשובה",
וש"הדרך חשובה לא פחות מהמטרה".
אני חולקת על כך.
(צחוק)
ברור.
אני הנערה האירית קתולית שהתנשקה נשיקה צרפתית עם כל הבחורים.
(צחוק)
(מחיאות כפיים)
זה כמו לעלות עם אהובך על רכבת,
ולנסוע למקום הכי מענג בעולם.
את נורא נרגשת.
מרככים אותך עם כל מיני משקאות בחינם.
זה מדהים!
ורגע לפני שאת מגיעה ליעד,
הוא "מגיע" ואת לא.
(צחוק)
אתם מבינים למה כוונתי.
(צחוק)
(מחיאות כפיים)
אבל החינוך המיני שלנו לנערים וגברים -
זה משהו אחר לגמרי.
זו כבר תכנית גלובלית, חינמית, נגישה לכולם,
והיא מוכרת בתור "הפורנוגרפיה ברשת".
פנטסטי!
היא לא עושה דבר כדי לחנך גברים ונערים אודות אינטימיות,
וזה חשוב מאד לגברים ולנערים,
או בכלל לתינוי אהבים.
יש לנו גם מחסור במידע על הבריאות המינית
עבור קהילת הלהטב"ק,
וזה טעון תיקון.
נישואין עלולים להשתנות במהירות מזיווג מקודש לזיווג מהגהינום
עם כל ענייני הכספים, הילדים, הדיור, המחלות.
כי אולי התחייבתן "בחולי בבריאות",
אבל זה היה הרבה לפני שראיתן גבר מצונן.
(צחוק)
וגם...
(צחוק)
ומה עם "בעוני ובעושר"?
גבירותי, נצטרך להתחיל להתחייב לעושר בלבד.
רוב הנשים היום עובדות גם בבית וגם מחוצה לו.
אנו עושות את החלק הארי של עבודות הבית
כי המחקר קובע שהגברים לא חושבים שהם טובים בזה.
ואנו ממלאות את הפער
שבין הילדים הגדלים להורים המזדקנים.
אנו מותשות מכל העבודה הזאת בלי לעשות את "זה".
וכשאנו עושות את "זה", אנו מתעסקות עם הטלפון.
10% מהאנשים מתעסקים בטלפון בזמן הסקס
(צחוק)
ו-35% - מיד לאחר מכן.
אנו מחוברים לאינטרנט
(צחוק)
(מחיאות כפיים ותרועות)
אנו מחוברים לאינטרנט ומנותקים ממאהבינו לעתיד.
ואולי בגלל זה
התנוחה הכי נפוצה בקרב זוגות נשואים היא תנוחת הכלב.
לא, לא, לא!
זה לא מה שאתם חושבים.
תוציאו מהראש את הלכלוך הזה.
מדובר בתנוחה שבה הוא על ארבע, מתחנן,
והיא מעמידה פני מתה.
(צחוק)
יש לי קליניקה שבה אני פוגשת מטופלים עם בעיות תפקוד מיני,
ואת כולם אני שואלת שתי שאלות.
הראשונה היא, "האם אתם פעילים מבחינה מינית?"
ברור.
כשאני שואלת נשים, הן לעולם לא עונות "כן" או "לא"
- טוב, הן אף פעם לא אומרות "כן" -
אבל הן לעולם לא עונות ב"כן" או "לא".
הן אומרות, "לפעמים",
"בערך", "אני לא בטוחה", "הוא כן פעיל."
(צחוק)
או שהן אומרות: "אני נשואה."
ואני עונה, "אז אני מבינה שהתשובה שלילית."
הן אומרות, "ברור. התשובה היא 'לא'."
רוב הגברים מתלוננים שהנשים אף פעם לא יוזמות סקס.
הסיבה היא, שוב,
החינוך המיני שאנו מעניקים לנשים.
נשים מאמינות בטעות
שהתשוקה והחשק המיני הנשי, צריכים לבוא לפני הפעילות המינית,
כשבעצם,
הפעילות המינית היא שמעוררת את החשק המיני והתשוקה.
העוררות המינית נובעת מהפעילות המינית.
ולגברים: אני יודעת שהאינטימיות חשובה לכם.
השאלה הכי חשובה שמשקפת את זה, ושאני שומעת מכם היא,
"כמה זה יותר מדי אוננות?"
(צחוק)
אני פשוט עונה, "כל עוד אתה מסוגל ללכת לעבודה...
(צחוק)
"...לא אמורה להיות בעיה."
ואז אני קולטת
שזה אולי כל מה שאתם עושים בעבודה.
(צחוק)
ברור לי שהאינטימיות חשובה.
אתם רוצים לבוא הביתה, להתעלס עם האישה
- אם אתם במערכת יחסים הטרוסקסואלית -
אז אחרי יום עבודה ארוך ואולי קשה למדי,
אתם באים הביתה לבלגן מסוים,
אבל יש לכם בראש רק סקס, והיא שואלת, "זכרת להביא חלב?"
ואתם: "לעזאזל! שכחתי על החלב!"
אל תאכלו את עצמכם בקשר לכך:
אם זה לא יהיה חלב,
יש לנו "פייסבוק", הורמונים, "אני קצת עייפה הערב,"
"הבטן שלי בולטת", "אני מרגישה שמנה", "לא יכולה הלילה."
"לא עשינו סקס בחודש שעבר?"
ואתם עונים, "זה היה לפני שנה!"
(צחוק)
ואתם לא קולטים. אתם ממש לא קולטים.
אתם אומרים, "היא נהדרת, היא עובדת גם בבית וגם בחוץ,
"היא נפלאה עם הילדים, היא מתנדבת
"יש לה אפילו זמן לצאת עם חברות."
אז אחרי ערב בנות כזה הסעתי חברה הביתה.
כשהתקרבנו לביתה, היא הציצה לעבר חדר השינה,
ראתה שהאור דולק ואמרה,
"אוף. דוני מחכה לי. עשי לי טובה.
"תעשי כמה סיבובים בשכונה...
(צחוק)
"עד שהאור יכבה."
עניתי לה, "הקשיבי! היכנסי הביתה ועשי אהבה עם בעלך,
"לפני שמישהי אחרת תעשה את זה."
כי זה משהו שמגביר את התשוקה המינית אצל אישה:
כשמישהי אחרת רוצה את הגבר שלה.
היא אמרה בחוסר שכנוע --
החלטתי להלל באוזניה את היתרונות מבחינת הבריאות והיופי
שהסקס נותן לנשים:
זוהר נעורים, שינה טובה יותר, עור חלק --
"תמשיכי לנסוע," היא אמרה.
(צחוק)
ישנו אמצעי שיגביר אצל כולם את התשוקה:
מדובר ב"מרצדס-בנץ 4מאטיק" עם גג נפתח
(צחוק)
והיא קיימת ב-64 צבעים.
ואם זה לא יעזור,
התשוקה לתינוק תגביר את היצר המיני של כל אישה.
הבעיה היא שכאשר התינוק יגיע, היצר ימות
יחד עם כל ארוטיות זוגית שאולי היתה להם בעבר
משום שהרבה אנשים מאמינים
שאימהוּת ומיניות סותרות זו את זו.
ג'ון עקב אחרי ב"לינקדאין" במשך שנתיים בטרם אזר אומץ
וקבע פגישה בקשר לנישואיו נטולי הסקס.
הוא היה נשוי שבע שנים,
והם מעולם לא מימשו את הקשר.
הוריהם דחקו בהם להביא ילדים לעולם משום שהשתוקקו לנכדים.
כשהם הגיעו אלי, לקליניקה,
השאלה השניה שאני שואלת את כל מי שמגיע אלי
היא, למרבה הצער,
"האם התנסית בילדותך בהתעללות מינית או בפניות מיניות לא-רצויות?"
אז נודע לגבר העדין הזה לראשונה
שאשתו חוותה התעללות מינית בהיותה ילדה בת שש,
מצד חברו הטוב של אביה.
היא ראתה בסקס משהו מלוכלך, היא שנאה סקס.
אנחנו צריכים לפעול למען הפסקת האלימות המינית כלפי ילדינו,
בנים ובנות כאחד, כי זה קורה לאלה וגם לאלה.
(מחיאות כפיים)
החלמה מהתעללות מינית אורכת חיים שלמים.
אלה חיה חיים שלמים.
כאלמנה היא אמרה שאיננה פעילה מינית, אבל מקווה להיות כזו.
חשבתי, "נהדר! מישהו סוף-סוף יעשה סקס!"
אבל היא אמרה, "הבעיה, מורין,
"היא שהזקנים האלה כבר לא מצליחים להעמיד אותו."
אמרתי, "אז תצטרכי לחפש מישהו צעיר יותר."
היא אמרה, "מה נחשב צעיר יותר כשאת בת 84?"
(צחוק)
"70?"
(צחוק)
"כן," אומרים אחדים מכם.
האמת העגומה היא
שגברים בגילי ה-30 וה-40 עלולים לחוות קשיי זקפה.
אלה תיאלץ לחפש בחור צעיר יותר.
(צחוק)
כולכם ודאי חושבים, "מה העניין הגדול?
"למה לי לטפל בקשיי הזקפה שלי?"
אני מדמה את הפין למטוס.
אם הטייס לא מצליח להעלות את המטוס לאוויר
ולדאוג שהוא יישאר באוויר לכל אורך הטיסה,
הבעיה היא כנראה במנוע.
אם אינכם יכולים להעמיד את הפין
ולהשאיר אותו זקוף למשך כל החוויה המינית,
יש לכם כנראה בעיה במנוע.
ומדובר בלב שלכם.
קשיי זקפה הם אות ההתראה הראשון,
וזה אולי מעיד על מחלה בכלי הדם.
זה עלול גם להצביע על סוכרת.
שתי המחלות האלה,
נוסף על טסטוסטרון נמוך, דחק, שימוש מופרז בחומרים,
צריכת אלכוהול מוגזמת, קונפליקטים לא-פתורים, ענייני כספים,
כל אלה מסוגלים לפגוע בתשוקה המינית,
ואתם עלולים למצוא עצמכם בנישואין נטולי-סקס.
הנה מה שג'ורג' הביא לפרקטיקה שלי:
בגיל 40 הוא החליט להתמסד.
הוא נישא לאישה יפהפיה ומצליחה
בתוך חודשים אחדים.
יש רק בעיה אחת:
ג'ורג' היה הומוסקסואל!
(צחוק)
ג'ורג' לא היה מסוגל לגלות למשפחתו שהוא הומוסקסואל,
כי הרגיש שזה ימיט קלון על המשפחה כולה.
אמרתי, "ג'ורג', סופך שיהיו לך נישואין נטולי-סקס!"
הוא ענה לי, "מה את אומרת!"
אז ג'ורג' אמר לי שהתכנית שלו היא,
"כשהורי ימותו, אתגרש מהאישה הזאת,
"ואנשא לגבר שאני אוהב."
אמרתי, "ג'ורג', אתה לא חושב סטרייט (בהגיון)!"
(צחוק)
יחסי המין הם הברומטר של מצב העניינים בנישואין.
אנשים שחיים בנישואין נטולי-סקס מדווחים שהם חשים מתוסכלים, לא נאהבים,
לא רצויים, לא מושכים, והכי גרוע - בודדים.
והוכח שהבדידות מגבירה את התנגדות כלי הדם,
מעלה לחץ דם ומובילה למוות בטרם-עת.
סביר יותר שתמותו מבדידות
מאשר מהשמנת-יתר או צריכת אלכוהול מופרזת.
כשאני מחנכת נשים ואומרת,
"אם לא תעשי סקס עם בעלך, מישהי אחרת עלולה לעשות את זה,"
הן כועסות ואומרות
שאני מאשימה את הנשים בהתנהגותם הרעה של גברים,
כשבעצם, אני עושה שירות לקהילה.
כי גברים בנישואין נטולי-סקס בוגדים כדי להישאר בנישואין האלה, בד"כ.
ואילו נשים בוגדות כדי לצאת מנישואין נטולי-סקס.
גם נשים בוגדות. לא מאמינים שאנו כאלה,
אבל אנו פשוט חשאיות יותר. אנו פשוט לא נתפסות.
(צחוק)
או שאנו יוצרות קשרים אחרת לגמרי.
זהו יתרון אחד שיש לנו עליכם, גברים.
(צחוק)
נשים בוגדות עם גברים אחרים וגם עם נשים אחרות.
והטכנולוגיה הפכה את הבגידה לנגישה עבור כולם:
מהפוליטיקאי ועד עקרת או עקר הבית.
ההחלקה המהירה הזאת ימינה יכולה להוביל לרומן וירטואלי לוהט;
מטקסטים לסקסטים ולשיחות טלפון חשאיות.
ככל ששני אנשים מרבים יותר לנהל תקשורת מקוונת,
כך צפוי יותר מפגש בלתי-אמצעי.
אבל תמיד תוכלו להאשים את הגנים.
אצל בוגדים הצליחו לבודד את הגן די-אן-4-אן.
והנישואין נטולי-הסקס הם בדיוק הסביבה המתאימה להפעלת הגן הזה.
זה מבוסס על מערכת עונג וגמול.
ההימור הוא גבוה, הגמול ניכר.
זהו הקוקטייל המושלם להפעלה מחדש של סם האהבה ההוא, "פי-אי-איי",
והמחזור מתחיל מחדש.
בעבר, הנישואין לא היו מבוססים על אהבה הדדית
אלא היו מוסד להשגת
קרובי משפחה, רכוש ועובדי-כפיים.
אבל בשחר המאה ה-20, באמריקה,
אידאלים של שיוויון וצמיחת תעשיית הקולנוע ההוליוודית
העמיסו על הנישואין את הנטל של הבטחת האהבה הרומנטית הנצחית.
וכיום אנו חיים לנצח. נהדר! איחולי!
זכיתם לעשות סקס עם אותו אדם למשך שארית חייכם!
השאלה השניה הכי נפוצה שמטופלים שואלים אותי
היא, "מתי נגמר הסקס?"
גבר בן 44 שאל אותי, "באיזה גיל נגמר הסקס, מורין? 65?"
עניתי לו כך: "בן 22 שאל אותי,
"'מתי נגמר הסקס, מורין? בגיל 35?' כולם זקנים ממך, עד שאתה מגיע לגילם."
באתי לבשר לכם שהסקס לא נגמר לעולם.
אם אתם בריאים, אתם יכולים...
(תרועות)
(מחיאות כפיים)
אם אתם בריאים,
יכולים להיות לכם חיי מין נהדרים גם בשנות ה-80 וה-90 שלכם.
הסקס טוב בשבילכם. הסקס בריא.
אבל הסקס עטוף באשמה.
באריסטוקרטיות הקדומות,
הגברים העשירים החזיקו קורטיזונות למטרות עונג ופילגשים לסקס חפוז.
כמו שזה נראה היום המחשבים יהיו הפילגשים שלנו;
הפורנוגרפיה באינטרנט היא הפילגש היומית שלנו.
הטכנולוגיה מחליפה במהירות עצומה את הקשר האנושי.
אז איך מציתים מחדש את האש בנישואין נטולי-סקס?
הסקס מאיץ את הדם, זהו תרגול.
כולכם מעוניינים בתרגול יומי.
זה מגביר את הגמישות והסיבולת.
נשים תחווינה תחושות מיניות נוספות
כשהדם יזרום לאברי המין.
זה עוזר גם לקשיי זקפה.
וגם, השיגו עזרה לכל בעיית תפקוד מיני.
יובש בנרתיק הוא בעיה אצל נשים
שנוטלות גלולות מניעה, שמיניקות,
לפני גיל המעבר, אחרי גיל המעבר,
ויש טיפולים בשביל זה.
הקדישו יותר תשומת לב לבני הזוג מאשר לטלפון.
בלו יותר זמן בחדר המיטות מאשר בחדרי הישיבות,
אחרת, חדר המיטות יהפוך לחדר הישיבות שלכם.
(צחוק)
טפלו בבעיות הנישואין שלכם.
לכו לישון באותה המיטה ובאותה השעה,
ואל תכניסו לנישואין שלכם שום דבר ואף אחד
חוץ מצעצוע מין משובח ומטפל מיני מעולה.
(צחוק)
עליכם להגדיר קווים מנחים
לאותם רגעים שבהם מכה בכם
משיכה אל מישהו מחוץ למערכת הנישואין.
אבל אל תחשבו ולו לשניה
שאתם מוכרחים לעשות סקס עם אותו אדם
למשך שארית חייכם. לא זו כוונתי.
כלומר, בראש שלכם, הפנטזיה חשובה מאד.
המוח הוא איבר המין הכי גדול שלכם.
ודבר נוסף: אני רוצה לסיים במשהו פיצוץ:
(צחוק)
ישבו את כל הוויכוחים הזוגיים שלכם בחדר המיטות...
בעירום.
(תרועות, צחוק)
(מחיאות כפיים)